 Ilu 11  Ihe ọtụtụ nke gbara mkpị e ji aghọgbu mmadụ bụ ihe arụ nanya Jehova, ma nkume ihe ọtụtụ nke zuru ezu bụ ihe na-atọ ya ụtọ.Mpako ọ bịawo? Mgbe ahụ, mmechuihu ga-abịa; ma ndị dị obi umeala nwere amamihe.Ọ bụ iguzosi ike nezi ihe nke ndị ziri ezi na-edu ha, ma omume gbagọrọ agbagọ nke ndị na-aghọ aghụghọ ga-ebibi ha.Ihe dị oké ọnụ ahịa agaghị aba uru nụbọchị oké iwe, ma, ọ bụ ezi omume ga-anapụta mmadụ nọnwụ.Ọ bụ ezi omume nke onye na-enweghị ihe a ga-eji taa ya ụta ga-eme ka ụzọ ya kwụrụ ọtọ, ma onye ajọ omume ga-ada nihi ajọ omume ya.Ọ bụ ezi omume nke ndị ziri ezi ga-anapụta ha, ma ihe na-agụsi ndị na-aghọ aghụghọ ike ka a ga-eji jide ha.Mgbe onye ajọ omume nwụrụ, olileanya ya na-ala niyi; ọbụna atụmanya nke dabeere nịdị ike alawokwa niyi.Ọ bụ onye ezi omume ka a na-anapụta ọbụna nahụhụ, onye ajọ omume na-abatakwa nọnọdụ ya.Onye si nezi ofufe dapụ na-eji ọnụ ya ala mmadụ ibe ya niyi, ma ihe ọmụma ka a na-eji anapụta ndị ezi omume.Obodo na-enwe obi ụtọ nihi ịdị mma nke ndị ezi omume, ma a na-eti mkpu ọṅụ mgbe ndị ajọ omume lara niyi.A na-ebuli obodo elu nihi ngọzi nke ndị ziri ezi, ma a na-etida ya nihi ọnụ ndị ajọ omume.Onye na-enweghị uche eledawo mmadụ ibe ya anya, ma, ọ bụ onye nghọta ya dị ukwuu na-agbachi nkịtị.Onye na-ejegharị dị ka onye nkwutọ na-ekpughe okwu nzuzo, ma onye kwesịrị ntụkwasị obi na mmụọ ya na-ezochi okwu.Mgbe a na-enweghị ezi ntụziaka, ndị mmadụ na-ada; ma ọtụtụ ndị ndụmọdụ na-eme ka e nwee nzọpụta.Ihe agaghị agaziri mmadụ ma ọlị nihi na ọ nawo onye ọ na-amaghị nibé, ma onye kpọrọ ikwe naka iji nwee nkwekọrịta asị adịghị enwe nsogbu.Ọ bụ ezi nwaanyị na-enweta nsọpụrụ; ma ndị na-achị naka ike na-enweta akụnụba.Onye obiọma na-emeso mkpụrụ obi ya mmeso ọma, ma onye obi tara mmiri na-ewetara anụ ahụ ya nsogbu.Onye ajọ omume na-enweta ụgwọ ọrụ ụgha, ma onye na-akụ ezi omume dị ka mkpụrụ na-enweta ụgwọ ọrụ ziri ezi.Onye na-akwadosi ezi omume ike ga-enweta ndụ, ma onye na-achụso ihe ọjọọ ga-ewetara onwe ya ọnwụ.Ndị gbagọrọ agbagọ nobi bụ ihe arụ nanya Jehova, ma ndị na-enweghị ihe a ga-eji taa ha ụta nụzọ ha na-eme ka o nwee obi ụtọ.Ọ bụrụgodị na aka na aka ejikọta, ajọ mmadụ agaghị agbanahụ ntaramahụhụ; ma ụmụ ndị ezi omume ga-alanahụ.Dị ka ọla imi e ji ọlaedo mee nke dị nimi ézì, otú ahụ ka nwaanyị mara mma nke na-ajụ inwe ezi uche dị.Ihe na-agụ ndị ezi omume dị nnọọ mma; olileanya ndị ajọ omume bụ oké iwe.E nwere onye na-ekesasị ihe ma ka na-aba ụba; e nwekwara onye dị aka ntagide, ma ọ na-akpata naanị ịnọ nụkọ.Mkpụrụ obi nke na-emesapụ aka ka a ga-eme ka ọ maa abụba, onye na-emekwa ka ndị ọzọ ṅụjuo mmiri afọ ka a ga-emekwa ka ọ ṅụjuo mmiri afọ.Onye na-ajụ iwepụta ọkaọha mmadụ ga-abụ ya ọnụ, ma ngọzi na-adịrị isi onye na-ekwe ka a zụrụ ya.Onye na-achọ ihe ọma ga na-achọ amara; ma onye na-achọ ihe ọjọọ, ọ ga-abịakwasị ya.Onye tụkwasịrị obi nakụnụba yaya onwe ya ga-ada; ma ndị ezi omume ga na-ama pokopoko dị ka akwụkwọ ndụ.Onye ọ bụla nke na-ekotere ụlọ ya nsogbu, ọ ga-ejide ifufe; onye nzuzu ga-abụkwa onye na-ejere onye nwere obi amamihe ozi.Mkpụrụ onye ezi omume bụ osisi nke ndụ, onye na-erite mkpụrụ obi nuru maara ihe.Lee! Onye ezi omumenụwa ka a ga-akwụ ya ụgwọ, ma ya fọdụzie onye ajọ omume na onye mmehie! 